मधुबनी
मधुबनी चित्रकला मिथिलांचल क्षेत्र जैसे बिहार के दरभंगा, मधुबनी एवं नेपाल के कुछ क्षेत्रों की प्रमुख चित्रकला है। प्रारम्भ में रंगोली के रूप में रहने के बाद यह कला धीरे-धीरे आधुनिक रूप में कपड़ो, दीवारों एवं कागज पर उतर आई है। मिथिला की औरतों द्वारा शुरू की गई इस घरेलू चित्रकला को पुरुषों ने भी अपना लिया है। वर्तमान में मिथिला पेंटिंग के कलाकारों ने अंतरराष्ट्रीय स्तर पर मधुबनी व मिथिला पेंटिंग के सम्मान को और बढ़ाये जाने को लेकर तकरीबन 10,000 sq/ft में मधुबनी रेलवे स्टेशन के दीवारों को मिथिला पेंटिंग की कलाकृतियों से सरोबार किया। उनकी ये पहल निःशुल्क अर्थात श्रमदान के रूप में किया गया। श्रमदान स्वरूप किये गए इस अदभुत कलाकृतियों को विदेशी पर्यटकों व सैनानियों द्वारा खूब पसंद किया जा रहा है।
ग्राम पंचायत झोंपड़ा, सवाई माधोपुर
ग्राम पंचायत झोंपड़ा में सर्वाधिक मीणा गीतों का प्रभाव देखने को मिलता है। समय समय पर यहाँ कन्हैया दंगल भरवाये जाते रहते है। विवाह आदि समारोह पर मीणा समाज की महिलाएँ गीत गाते हुए देखना यहाँ की आम बात है। मीणा गीतों के अलावा ग्राम झोंपड़ा के मुख्य गायक कलाकारों में रामस्वरूप जोगी का नाम सर्वाधिक लोकप्रिय रहा है।  इस गाँव के गायक कलाकार रामस्वरूप जोगी ने राजस्थान स्तर पर काफी प्रसिद्धि प्राप्त की है। रामस्वरूप जोगी ने शंकर पार्वती विवाह, राजा भृतहरी की कथा, बाबा रामदेव की कथा, नृसी जी रो माहिरो सहित बहुत सी कैसेट निकाली है। सबसे अधिक प्रसिद्धि इस गायक कलाकार ने शंकर पार्वती विवाह एवं राजा भृतहरी की कथा नामक कैसेट से मिली है। इस गायक कलाकार ने सवाई माधोपुर ही नहीं बल्कि उज्जैन से लेकर अलवर तक की जनता के दिलों पर राज किया, शंकर विवाह के लिए तो रामस्वरूप जोगी को मध्यप्रदेश एवं राजस्थान में काफी प्रसिद्धि मिली है। रामस्वरूप जोगी ने बाबा रामदेव की कथा पर गुजरात और राजस्थान में काफी लोकप्रियता बनाई है।